# מהו 'עורך תווים פרטיים'?

באפשרותך להשתמש ב'עורך תווים פרטיים' כדי ליצור תווים משלך, שאותם תוכל להוסיף לאחר מכן למסמכים באמצעות 'מפת תווים'.

באמצעות 'עורך תווים פרטיים' באפשרותך:

* ליצור תווים חדשים.
* לערוך תווים קיימים.
* לשמור תווים.
* להציג את ספריית התווים שלך ולעיין בה.

**שימוש בתווים מיוחדים (מפת תווים): שאלות נפוצות**

להלן תשובות לכמה מהשאלות הנפוצות ביותר אודות השימוש בתווים מיוחדים ו'במפת תווים'.

**מהו תו מיוחד?**

תו מיוחד הוא תו שאינו מופיע על המקלדת. באפשרותך להוסיף תווים מיוחדים באמצעות 'מפת תווים' או על-ידי לחיצה על צירוף מקשים במקלדת.

**מהי 'מפת תווים'?**

'מפת תווים' מאפשרת לך להציג את התווים הזמינים בגופן שנבחר. בעזרת 'מפת תווים', באפשרותך להעתיק תווים נפרדים או קבוצה של תווים ללוח ולהדביק אותם בכל תוכנית שיכולה להציג אותם.

**כיצד ניתן לפתוח את 'מפת תווים'?**

לחץ כדי לפתוח את 'מפת תווים'.

**כיצד ניתן להוסיף תו מיוחד למסמך?**

1. לחץ כדי לפתוח את 'מפת תווים'.
2. לחץ על הרשימה גופן, ולאחר מכן לחץ על הגופן שבו ברצונך להשתמש.
3. לחץ על התו המיוחד שברצונך להוסיף למסמך.
4. לחץ על בחר ולאחר מכן לחץ על העתק.
5. פתח את המסמך ולחץ במיקום במסמך שבו ברצונך שיופיע התו המיוחד.
6. לחץ על תפריט עריכה ולאחר מכן לחץ על הדבק.

**עצה**

* + תוכניות רבות מאפשרות לך לגרור תווים מיוחדים לתוך מסמכים. לשם כך, לחץ על התו שברצונך להעתיק. כאשר התו מוצג בהגדלה, גרור אותו לתוך המסמך הפתוח.

**מהו תו פרטי?**

תו פרטי הוא אות ייחודית או תו סמל חברה שנוצרו בעזרת 'עורך תווים פרטיים'.

**כיצד ניתן ליצור תו פרטי?**

כדי ללמוד כיצד ליצור תווים פרטיים, ראה מהו 'עורך תווים פרטיים'?

**כיצד ניתן להוסיף תו פרטי למסמך?**

1. לחץ כדי לפתוח את 'מפת תווים'.
2. לחץ על הרשימה גופן ולאחר מכן לחץ על הגופן שאליו קישרת את התווים הפרטיים שלך.
3. לחץ על התו הפרטי שברצונך להוסיף למסמך.
4. לחץ על בחר ולאחר מכן לחץ על העתק.
5. פתח את המסמך ולחץ במיקום במסמך שבו ברצונך שיופיע התו הפרטי.
6. לחץ על תפריט עריכה ולאחר מכן לחץ על הדבק.

**הערות**

* + אם אינך מוחק מהתיבה תווים להעתקה תווים שהועתקו קודם לכן, תווים אלה יועתקו עם כל תו חדש שתבחר.
	+ אם תו פרטי אינו מופיע כהלכה במסמך, בחר את התו במסמך ושנה את הגופן שלו כך שיתאים לגופן שאליו קישרת אותו במפת תווים.

**כיצד ניתן לחפש תו לפי שם?**

1. לחץ כדי לפתוח את 'מפת תווים'.
2. לחץ על הרשימה גופן, ולאחר מכן לחץ על הגופן שבו ברצונך לחפש.
3. בחר את תיבת הסימון תצוגה מתקדמת.
4. לחץ על הרשימה ערכת תווים ולאחר מכן לחץ על ערכת התווים שבה ברצונך לערוך חיפוש.

אם ערכת התווים הרצויה אינה זמינה, בחר גופן אחר ברשימה גופן.

1. בתיבה חפש את, הקלד את שם התו שאתה מחפש בחלקו או במלואו. לדוגמה, כדי לחפש אות יוונית כלשהי, הקלד Greek וכדי לאתר את כל הסוגים של התו הקירילי Zhe, הקלד Zhe.
2. לחץ על חפש.

ב'מפת תווים' מוצגים התווים התואמים לחיפוש.

1. כדי להתחיל חיפוש אחר, לחץ על אפס.

**עצה**

* + כדי להציג את השם של תו מסוים ואת הקוד ההקסדצימלי המשויך לו, הצבע על התו. כאשר אתה לוחץ על התו, מידע זה מוצג גם בשורת המצב שבתחתית החלון 'מפת תווים' והוא יכול לשמש דוגמה למונחי חיפוש שבהם באפשרותך להשתמש לצורך חיפושים נוספים.

**כיצד ניתן לחפש תו לפי קטגוריית Unicode?**

קטגוריות Unicode משמשות לקיבוץ סוגים דומים של תווים הזמינים בגופן. לדוגמה, הקטגוריה 'מטבע' ב- Unicode מקבצת את כל סמלי המטבעות הזמינים עבור גופן.

1. לחץ כדי לפתוח את 'מפת תווים'.
2. לחץ על הרשימה גופן, ולאחר מכן לחץ על הגופן בו ברצונך לחפש.
3. בחר את תיבת הסימון תצוגה מתקדמת.
4. לחץ על הרשימה קבץ לפי, ולאחר מכן לחץ על טווח משנה של Unicode כדי לפתוח את תיבת הדו-שיח קבץ לפי.
5. בתיבת הדו-שיח קבץ לפי, ברשימה טווח משנה של Unicode, לחץ על קטגוריית התווים שברצונך להציג.

כאשר אתה לוחץ על קטגוריה, ב'מפת תווים' מוצגים התווים ששייכים לאותה קטגוריה.

1. לאחר שאיתרת את התו שחיפשת, לחץ על בחר ולאחר מכן לחץ על העתק.

**כיצד ניתן לחפש תו לפי ערך Unicode?**

1. לחץ כדי לפתוח את 'מפת תווים'.
2. לחץ על הרשימה גופן, ולאחר מכן לחץ על הגופן בו ברצונך לחפש.
3. בחר את תיבת הסימון תצוגה מתקדמת.
4. לחץ על הרשימה ערכת תווים ולאחר מכן לחץ על Unicode.
5. לחץ על הרשימה קבץ לפי ולאחר מכן לחץ על הכל.
6. בתיבה מעבר ל-Unicode, הקלד את ערך ה- Unicode בן ארבעת התווים שאותו אתה מחפש.

התו יסומן באופן אוטומטי ברשת התווים.

**עצה**

* + ב'מפת תווים', כל התווים בגופן מסוים מוצגים על פי סדר ערכי ה- Unicode שלהם. אם אינך יודע את ערך ה- Unicode של התו שאותו אתה מחפש, באפשרותך גם לגלול דרך התווים שבגופן כדי לאתר אותו.